AS Saint-Étienne i 2000–01

Association Sportive de Saint-Étienne endte sesongen 2000/01 på syttende plass i fransk 1. divisjon, under nedrykksstreken, på tabellen og rykket dermed ned til fransk 2. divisjon for påfølgende sesong. En skandale som omhandlet falske pass ble rullet opp fra desember, og mørkla sesongen for Saint-Étienne.

I forbindelse med Saint-Étiennes seriekamp mot  i september, stilte Lyons klubbpresident Jean-Michel Aulas spørsmål ved måten brasilianerne Alex Dias og Aloísio hadde tilegnet seg portugisiske pass på. Reglene tilsa en begrensning på tre spillere uten EU/EØS-pass på banen samtidig. På våren i 2000 foreslo Saint-Étienne for sine to brasilianske spillere at de søket å skaffe seg portugisiske pass. De to brasilianske spillerne var to av fem spillere i spillerstallen som ikke var i besittelse av EU/EØS-pass. De tre andre var senegalesiske Pape Sarr, ivorianske Tchiressoua Guel og kamerunske Lucien Mettomo. De to brasilianerne fikk ordnet seg med portugisiske pass i løpet av noen uker, og frigjorde dermed to plasser for to spillere uten EU/EØS-pass. 

Foran 2000/01-sesongen hentet Saint-Étienne inn en ny spiller fra utenfor EU/EØS i form av den ukrainske målvakten Maksym Levytskyj. Han stilte i september med gresk pass.

I desember ble det offentliggjort at passene til alle de 78 utenlandske spillerne i Frankrikes to øverste divisjoner skulle undersøkes. Samme dag som det framkom at portugisiske myndigheter aldri hadde utstedt pass til Alex Dias, spilte han da Saint-Étienne slo  i en seriekamp. Kort tid senere ble også Levytskyjs greske pass avslørt å være falsk. Levytskyj ble utelatt fra troppen og spilte aldri for Saint-Étienne igjen. Aloísios portugisiske pass ble også avslørt som falsk. Han hadde vært ute av laget siden han i en seriekamp mot  i august pådro seg en langtidsskade. Alle de tre spillerne ble ilagt to måneders utestengelse. I samme periode hevdet den armenske målvakten Roman Berezovsky at årsaken til at han hadde avslått en overgang fra  til Saint-Étienne foran sesongen, delvis skyldes bekymring for at det ble stilt krav om at han måtte spille med falsk gresk pass.

I slutten av september sparket Saint-Étienne treneren Robert Nouzaret. Gérard Soler overtok på midlertidig basis. Da forsøket på å rekruttere argentinske Oswaldo Piazza fra  som ny trener strandet, ble walisiske John Toshack i oktober ansatt på kontrakt ut sesongen. Laget befant seg da tre plasser fra bunnen av tabellen. Under Toshacks ledelse klatret laget over nedrykksstreken. På nyåret forlot Toshack klubben til fordel for å vende tilbake til spanske . Treneransvaret ble overtatt av Rudi Garcia og Jean-Guy Wallemme. Garcia ble forfremmet fra jobben som assistent-trener for Nouzaret og Toshack, mens Wallemme var del av spillerstallen.

I andre halvdel av sesongen ble kampen for å unngå nedrykk preget av både sportslige utfordringer og rettslige prosesser. Som følge av pass-skandalen ble Saint-Étienne ilagt en straff på syv poengs trekk. Saint-Étienne anket avgjørelsen, og det fulgte en periode med motstridende rettsavgjørelser og uklarhet som skapte betydelig usikkerhet rundt tabellsituasjonen fram til sesongslutt. Det var en kaotisk nedrykksstrid, der både Saint-Étienne, Toulouse og Marseille ble påvirket av de pågående rettsprosessene.

På banen klarte ikke Saint-Étienne å snu utviklingen. Et tap mot  ble sett som et avgjørende vendepunkt. Da Saint-Étienne i siste serierunde spilte uavgjort mot  var laget i utgangspunktet klar for nedrykk. Men det hele avhang fortsatt av rettslige utfall.

Etter sesongslutt fortsatte forvirringen. Toulouse ble 23. mai tilkjent en 0–0 seier i seriekampen de tapte mot Saint-Étienne. Det ga Toulouse håp om å redde plassen på bekostning av Saint-Étienne, som umiddelbart anket avgjørelsen. På dette tidspunktet var det uklart hvilke resultater og tabeller som faktisk var gyldige. Til slutt ble  stående som seriemester, mens Saint-Étienne måtte ta veien ned til 2. divisjon, etter en sesongavslutning preget av sportslig svikt og rettslig kaos.

## Tabell

## Spillerstatistikk

## Referanser


## Kilder
*